Lalawigan ng Osmaniye

Ang Lalawigan ng Osmaniye () ay isang lalawigan sa Turkiya na matatagpuan sa timog ng bansa. Naging lalawigan ito sa pangalang Cebel-i Bereket (nangangahulugang "Matabang Bundok") noong unang bahagi ng republika hanggang 1933, nang napasama ito sa Lalawigan ng Adana. Naging lalawigan uli ito noong 1996. May sukat ito na 3,767 km at may populasyon na 479,221 (taya noong 2010).  Nasa may Çukurova ang lalawigan, na isang rehiyong pangheograpiya, pang-ekonomiya at pangkalinangan.

Ang lungsod ng Osmaniye ang kabisera ng lalawigan.

Mga distrito 

Nahahati ang Osmaniye sa 7 distrito (nasa makapal ang distritong kabisera):
 Bahçe
 Düziçi
 Hasanbeyli
 Kadirli
 Osmaniye
 Sumbas
 Toprakkale

Mga makasaysayang lugar at guho 
 Karatepe - Aslantaş (Domuztepe-Pınarözü) - Kadirli/Düziçi
 Noong 2018, natuklasan ang mga sinaunang mosaik. Pinapakita ang isang labanos sa isang mosaik. Mayroon din imahen ng tao na may hawak na ubas at ang ibon na partridge. Karagdagan pa nito, mayroon itong tekstong Griyego. Pinaninawalaan na nagmula ito noong unang siglo.

Mga sanggunian

Mga lalawigan ng Turkiya